Source: http://nrsr.sk.sayit.parldata.eu/7-n%C3%A1rodn%C3%A1-rada-2016-/2-sch%C3%B4dza/1-de%C5%88-rokovania-18-4-2016
Timestamp: 2017-09-21 05:07:25+00:00
Document Index: 11947462

Matched Legal Cases: ['§ 34', '§ 107', '§ 146', 'čl. 77', 'čl. 81', '§ 26', 'čl. 7', '§ 2', '§ 107']

Zobraziť sekciu: 1. deň rokovania, 18. 4. 2016 :: SayIt
Zisťujem, že je prítomných 115 poslancov, za 16 poslancov, proti 1 poslanec, zdržal sa 1, (reakcia z pléna) to znamená, konštatujem, že Národná rada je uznášaniaschopná.
Na 2. schôdzi Národnej rady Slovenskej republiky budú overovateľmi poslankyne Mária Janíková a Anna Verešová. Náhradníkmi budú poslanci Radovan Baláž a Natália Grausová. Na dnešnom rokovacom dni požiadala o ospravedlnenie poslankyňa Katarína Čefalfyová, (reakcia z pléna) Čefalfajová, tak sa to správne vyslovuje, (reakcia z pléna) tak ja sa naučím, minule som povedal Jožef. Katarína Cséfalfayová.
Schôdzu som zvolal na základe návrhu vlády Slovenskej republiky, aby v zmysle svojej ústavnej povinnosti predstúpila pred Národnú radu Slovenskej republiky, predložila jej svoj program a požiadala o vyslovenie dôvery. Keďže je potrebné, aby Národná rada bola v plnom počte, na úvod schôdze som zaradil nastúpenie náhradníkov a zloženie ústavou predpísaného sľubu.
Vzhľadom na to, že viacerí poslanci sa na mňa obrátili s požiadavkou o minútu ticha, navrhujem, aby sa s tou problematikou zaoberalo poslanecké grémium, na ktorom si dohodneme pravidlá, pri akých príležitostiach sa k tejto minúte ticha prikročí. Keďže nejde o procedurálny návrh podľa § 34 zákona o rokovacom poriadku, ktorý by sa týkal spôsobu prerokovania veci, časového a vecného postupu rokovania Národnej rady, nebudeme sa s týmito návrhmi momentálne zaoberať. Návrh programu schôdze, tak ako som uviedol, vám bol rozdaný. Schôdza je zvolaná podľa § 107 ods. 1 zákona o rokovacom poriadku na prerokovanie programového vyhlásenia vlády a žiadosti vlády o vyslovenie dôvery. Preto je program tejto schôdze daný.
Ešte vás chcem informovať, že na základe záverov z dnešného poslaneckého grémia bude počas tejto schôdze obedňajšia prestávka trvať od 13. do 14. hodiny, schválením programu ako celku vyjadríme súhlas aj s týmto záverom.
Teraz pristúpime k schvaľovaniu programu 2. schôdze. Chce sa niekto z vás vyjadriť k predloženému návrhu programu?
Uzatváram možnosť prihlásenia sa so zmenou programu. Pán poslanec Pčolinský, pán poslanec Fecko, pán poslanec Matovič, pán poslanec Lipšic.
Poprosím vás, pán poslanec Pčolinský, o návrh na zmenu programu.
Ďakujem pekne. Pán kolega ma síce predbehol, ale dobre, ďakujem pekne, pán Pčolinský, mal som zhruba to isté na mysli, ale doplňujem ešte, aby aj na záver schôdze Národnej rady (smiech v pléne) bola tiež hymna. Ďakujem pekne.
Poprosím vás, môžem vás poprosiť o jednu vec? Sme Národná rada Slovenskej republiky. Keď vieme dôstojne vyriešiť priebehy minút ticha, ktoré sú našou vizitkou a nemali by byť medzi nami pretekmi, majme úctu k hymne Slovenskej republiky. Môžeme sa tu vzájomne zasmiať na sebe, či povieme Jóžef alebo Čéfalfyová a ja sa pani poslankyni ospravedlním kyticou kvetov, ale nerobme zo symbolov Slovenskej republiky teatrálne gestá. Nedalo mi, aby som sa ako predseda Národnej rady takto nevyjadril.
Ďakujem, pán poslanec Matovič, (potlesk) že teatrálne gesto je to, čo ste teraz urobili vy, pretože o tomto probléme počujem prvýkrát. Ja som bol informovaný, že sa vyšlo technickými požiadavkami maximálne v ústrety. Pokiaľ bolo pani poslankyni ublížené, ja sa s ňou veľmi rád stretnem, ak dovolí, a tento problém vyriešime v rámci technických a iných možností, ktoré Národná rada má. Určite nikto nechce krivdiť akémukoľvek poslancovi ani poslankyni. Ďakujem, beriem tú informáciu na verejnosť a sľubujem, pani poslankyňa, že si veľmi rýchlo, ešte v priebehu tejto schôdze, ak dovolíte, sadneme. Ďakujem vám.
Je z toho návrh na hlasovanie o zmene programu? Nie, ďakujem.
Pán poslanec Lipšic, nech sa páči.
Pán poslanec, presne ste trafili, keďže sme sa oboznámili aj s definíciou minúty ticha, čo znamená a reaguje na aktuálne udalosti a na aktuálne úmrtia. A práve preto, aby nedošlo k pretekom poslancov o minútach ticha, som navrhol prvý krok, poslanecké grémium. Keďže to nie je procedurálny, nehovorili sme o ústavnoprávnom a v každom prípade môžeme pokročiť v tejto otázke minúty ticha, myslím, že nič tomu nebráni v rámci poslaneckého grémia. Váš návrh na hlasovanie by znel, aby sme hlasovali o tom, že pridelíme otázku minúty ticha ústavnoprávnemu výboru?
Pozrite sa, keďže sme dosť dôsledne analyzovali rokovací poriadok, my nepovažujeme za procedurálny návrh minútu ticha, podľa toho mám právo ako poslanec, ako predseda Národnej rady rozhodnúť podľa § 146. Ja som zvolil teraz kvôli tomu, aby práve táto schôdza bola venovaná, naozaj, keďže má aj striktne stanovený program a len kvôli technickým veciam, je to aj rozšírenie výborov, túto možnosť, kedy má predseda Národnej rady na návrh poslanca, Národná rada rozhodne bez rozpravy o tom, že predsedajúci rozhodne o pochybnosti o postupe podľa tohto zákona až po predchádzajúcom stanovisku ústavnoprávneho výboru.
Ja hovorím, že je to jedno z riešení, ale samozrejme, som povinný dať hlasovať, pokiaľ máte konkrétny návrh. Pýtam sa teda ešte raz, že váš návrh znie na zmenu programu alebo?
Nie, o výklade rokovacieho poriadku v tejto veci.
Jasné, ja vás poprosím, páni poslanci, nezneužívajme naozaj procedurálne návrhy, poprosím vás, naozaj vyjadrili ste vo svojich návrhoch, procedurálne zhrniem. Pán poslanec Pčolinský, návrh, aby každá Národná rada začala znením hymny. Pán poslanec Fecko, aby každá Národná rada končila znením hymny. Pani Petruchová prostredníctvom pána Matoviča, to sme vysporiadali bez návrhu o hlasovaní. Pán poslanec Lipšic, poprosím, ak sa dá, v písomnej podobe mi predložiť ten návrh pred hlasovaním a pán poslanec Droba navrhol, aby používanie štátnej hymny a štátnych symbolov vždy bolo schválené poslaneckým grémiom, pokiaľ som, áno. To znamená, poprosím vás, poprosím vás o prezentáciu.
Hlasujeme o, poprosím vás, hlasujeme o návrhu pána poslanca Pčolinského, aby každá schôdza Národnej rady začala, začala, nie minútu ticha, poprosím vás, ešte raz. Minúta ticha bola vyriešená tým, že bude odstúpené grémiu.
K návrhu pána poslanca Lipšica, ktorý ma dobehol tým, že to teda po ňom nie je možné prečítať. Návrh pána poslanca Lipšica znie, žiada ústavnoprávny výbor o zaujatie stanoviska k výkladu, k procedurálnemu návrhu vo veci minúty ticha. Dávam hlasovať, hlasujme, prezentujme sa a hlasujme.
Pristúpime k štvrtému návrhu, ktorý vyplynul z procedurálnych návrhov o zmene programu pána poslanca Drobu. Jeho návrh znel, pán poslanec Droba navrhuje, aby o používaní štátnych symbolov vždy pred rokovaním Národnej rady rozhodlo alebo zaujalo stanovisko, rozhodlo svojím rokovaním poslanecké grémium. Dávam hlasovať, prezentujme sa a hlasujme.
Hlasovanie č. 5 pána poslanca Drobu. Prítomných 142 poslancov, za 108 poslancov, proti 9 poslancov, zdržalo sa 17, nehlasovali 8.
Konštatuje, že návrh pána poslanca Drobu bol prijatý, schválený tak, ako bol navrhnutý.
Hlasovanie o programe 2. schôdze Národnej rady Slovenskej republiky.
Dávam hlasovať o programe schôdze ako o celku so schválenými zmenami a doplneniami, ktoré, dávam hlasovať o programe schôdze ako o celku, keďže z hlasovaní nezazneli žiadne zmeny programu, tak ako vám bol predložený. Prosím, prezentujme sa a hlasujme.
Hlasovanie č. 6. Prítomných 144 poslancov, za 130, proti 1, zdržalo sa 12, nehlasoval 1.
Konštatujem, že sme program schôdze Národnej rady prijali tak, ako bol predložený a je schválený.
Po konštatovaní, že sme program 2. schôdze Národnej rady schválili, dovoľte, aby som pokračoval v rokovaní schôdze Národnej rady.
Pani poslankyne, páni poslanci, vláda Slovenskej republiky vymenovala 23. marca 2016 za členov vlády Slovenskej republiky poslancov Národnej rady Petra Pellegriniho, Luciu Žitňanskú a Lászlóa Sólymosa.
Reakcia z pléna na nesprávne prečítané priezvisko poslanca Sólymosa.
Už veríte teda, že neviem maďarsky, dobre.
Lászlóa Sólymosa. Odpustite mi tú poznámku, ale naozaj asi sa naučím. Ich mandát poslanca podľa čl. 77 v ods. 2 ústavy počas výkonu funkcie nezaniká, iba sa neuplatňuje. Ďalej vás chcem informovať, že poslanec Ján Počiatek sa vzdal mandátu poslanca Národnej rady Slovenskej republiky, tým jeho mandát poslanca podľa čl. 81 písm. a) ústavy zaniká. Na základe uvedeného som podľa príslušných ustanovení zákona o rokovacom poriadku a zákona o podmienkach výkonu volebného práva vyhlásil na neuplatňované mandáty poslancov a na zaniknutý mandát poslanca nastúpenie náhradníkov.
Pristúpime teda k informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov a na zaniknutý mandát poslanca Národnej rady Slovenskej republiky. Prosím predsedu mandátového a imunitného výboru poslanca Richarda Rašiho, aby Národnej rade uvedenú informáciu podal.
Rokovanie o Informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov a na zaniknutý mandát poslanca Národnej rady Slovenskej republiky.
Ďakujem predsedovi mandátového a imunitného výboru za podanie informácie.
Do rozpravy som nedostal žiadnu písomnú prihlášku. Pýtam sa, či sa niekto prihlási do rozpravy ústne? Uzatváram možnosť prihlásenia. Konštatujem, že sa neprihlásil nik. Vyhlasujem rozpravu za skončenú.
Predseda mandátového a imunitného výboru predniesol návrh uznesenia Národnej rady. Dávam o tomto návrhu uznesenia hlasovať.
Hlasovanie o návrhu uznesenia k Informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov a na zaniknutý mandát poslanca Národnej rady Slovenskej republiky.
Hlasovanie č. 7. Prítomných 142 poslancov, za 137, proti žiaden, zdržali sa 4, nehlasoval 1.
Konštatujem, že sme návrh, tak ako bol prednesený, schválili - o nastúpení náhradníkov.
Prosím náhradníkov Pétera Vörösa, Irén Sárközy a Milana Mojša, aby sa dostavili do rokovacej sály.
Pristúpime k sľubu poslancov. Prosím náhradníkov, ako som ich uviedol, aby postupne predstúpili pred rečnícke miesto a zložili Ústavou Slovenskej republiky predpísaný sľub.
Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo "sľubujem" a podá ruku predsedovi Národnej rady. Poslanec svojím podpisom potvrdí zloženie sľubu.
Teraz prosím podpredsedu Národnej rady Slovenskej republiky Bélu Bugára, aby prečítal ústavné znenie sľubu poslanca a postupne uvádzal mená náhradníkov. Zároveň prosím všetkých prítomných, aby počas skladania sľubu stáli.
Bod programu: Sľub poslancov.
Péter Vörös, poslanec NR SR
Ďakujem. Konštatujem, že náhradníci na neuplatňované mandáty a na zaniknutý mandát poslancov zložili ústavou predpísaný sľub. Želám novým poslancom veľa úspechov v práci v Národnej rade. Prosím, zaujmite svoje miesta v rokovacej sále.
V rokovaní pokračujeme návrhom na zmeny v zložení výborov Národnej rady Slovenskej republiky. Návrh má tlač 43. Otváram rozpravu o tomto bode programu. Do rozpravy som dostal písomnú prihlášku poslancov za klub OĽANO - NOVA Daniel Lipšic, za klub poslanci Národnej rady Igor Matovič, Miroslav Beblavý.
Poprosím vás, pán poslanec Daniel Lipšic, nech sa páči. Pripraví sa Igor Matovič.
Rokovanie o návrhu na zmeny v zložení výborov Národnej rady Slovenskej republiky, tlač 43.
Tí, ktorí ste právnici a sa venujete trestnému právu, vám odporúčam si prečítať uznesenie vyšetrovateľky NAKA, ktorým bolo trestné oznámenie Finančnej správy zmetené spod stola a pod stôl. Priznám sa, že som čítal mnohé uznesenia orgánov činných v trestnom konaní, ale tak absurdné uznesenie som ešte nečítal. Aby som vás trošku uviedol do problematiky...
Takže vrátim sa k tomuto prípadu. Ten prípad Ladislava Bašternáka je taký, že jeho firma BL 202, to je číslo jeho ešpézetky - to je taký milý fenomén v podsvetí, že si ľudia dávajú rôzne zaujímavé ešpézetky a potom podľa toho aj firmy nazývajú - kúpila sedem bytov spoločnosti Residence Five Stars...
Pán predseda, poprosím vás...
Takže budem o tých kauzách hovoriť, pán predseda. Poprosím vás ma neprerušovať. Je to k veci.
Hovoríme, hovoríme, pán predseda, hovorím k veci, hovorím o dôvodoch, prečo vládna koalícia urobila to, čo urobila...
... že sa snaží eliminovať počet členov opozície v kľúčovom výbore na odhaľovanie korupcie. Vám sa to asi nepáči...
Vám sa to asi nepáči, ale ja budem v tom pokračovať...
Ďakujem, pán poslanec Lipšic, za vami prednesený prejav. Len si dovolím povedať, že ste opakovane porušili rokovací poriadok Národnej rady a ste si veľmi vedomý, dobre vedomý toho, že nie je možnosť vás prerušiť, ani ináč vyviesť z tejto sály. Poprosím vás, aby sme sa držali tém. Na vystúpenie pána poslanca Lipšica máme osem faktických poznámok. Pán poslanec Vašečka, Bugár, Matovič, Dostál, Budaj, Číž, Viskupič, Cigániková. Uzatváram možnosť. Poprosím vás, prihlasuje sa s faktickými poznámkami počas vyhlásenia poslanca. Berte to tak, že teraz ešte akceptujeme. Jedenásti. Uzatváram možnosť faktických poznámok a budem teda pokračovať. Prihlásil sa ešte pán poslanec Grendel, Remišová a na záver tam bol ešte pán poslanec Gál. Naozaj, možnosť faktickej poznámky je počas vystúpenia poslanca. Takže pristúpime k faktickej poznámke.
Pán poslanec Vašečka, nech sa páči, s faktickou poznámkou.
Ale hovoríte o zaužívaných zvyklostiach. Dokonca iks rokov, iks volebných, dá sa povedať iks volebných obvodov alebo volebných období dá sa povedať, vždy sme to robili tak, lebo iné možnosti nie sú, že predseda strany navrhuje na ustanovujúcu schôdzu každého poslanca do nejakého výboru. To je zaužívaná zvyklosť. Vy ste to zrušili okamžite. A viete, prečo sme sa nevedeli dohodnúť? Lebo na miesto toho, tak ako aj pán kolega vedľa sediaci, na miesto toho, aby to prišiel riešiť, začali ste kričať o noci dlhých nožov. Tu máte výsledok. Prepáčte, my sme mali fakt záujem to riešiť. Vy hovoríte napríklad a znovu, prepáčte, klamete. Hovoríte o tom, že aký je dobrý odborník povedzme pán kolega Beblavý. Ale len na jednu vec? On bol štátnym tajomníkom na ministerstve práce a sociálnych vecí. Mne povedal, že preňho nie je problém sa dostať do toho výboru. Tak isto mi povedal, nakoľko sa zaoberal napríklad so zdravotníctvom, preňho nie je problém sa dostať do toho výboru. Vy silou mocou ho tlačíte do jedného. Ešte raz mi povedzte, kde v rokovacom poriadku máte napísané, že poslanec musí ísť do výboru, kde on chce?
Poprosím, pán poslanec Matovič Igor.
Ďakujem. Pán poslanec Ondrej Dostál.
Rád by som pripomenul znenie zákona o rokovacom poriadku Národnej rady, ktorý v § 26 ods. 1 hovorí, že pri prerokovaní veci zaradenej do programu schôdze Národnej rady ako prvý vystúpi navrhovateľ. V odseku 2 ten istý paragraf hovorí, že návrh podaný Národnej rade musí byť vyhotovený písomne a musí obsahovať odôvodnenie. Návrh, ktorý sme dostali, žiadne odôvodnenie neobsahuje a rozprava bola otvorená bez toho, aby tento návrh ktokoľvek uviedol. Pán predseda Národnej rady dal najavo, že si váži rokovací poriadok a rešpektuje ho, tak by som bol rád, keby bol zachovaný aj v tomto prípade a keby nám niekto vysvetlil, prečo máme na stole práve takýto návrh, ktorý nerieši nič z toho, na čo kolegovia upozornili na ustanovujúcej schôdzi a čo mal ten...
Ďakujem. Pán poslanec Budaj Ján.
Pán Lipšic hovoril ale o tom, že vy sa to bojíte používať. Bojíte sa výborov, v ktorých by bol dostatočný počet opozičnej kapacity. Pán Lipšic hovoril o kauze, ktorú zametajú pod koberec orgány ministerstva vnútra. Čiže hovoril priamo o chorobe, o prejave rakoviny inflagranti. Ak ministerstvo, ktoré má práve takéto kauzy vyšetriť a postaviť pred súd, zametá veci pod koberec, tak v štáte Dánsko, v tomto prípade v Slovenskej republike ryba smrdí od hlavy. Občania dane platia, pracujú, zvolili si zástupcov, ale orgány ministerstva vnútra neprenasledujú porušovanie zákona. O tom hovoril pán poslanec Lipšic a tí z vás, ktorí máte, obraciam sa teraz na koalíciu, ktorí máte triezve uvažovanie, viete, že pomáha vám, pomáha predovšetkým verejnému záujmu.
Ďakujem, pán poslanec, uplynul vám čas.
Pán poslanec Číž Miroslav, nech sa páči.
Ďakujem. Pán poslanec Jozef Viskupič.
A druhá vec, ktorá tu bola priamo o matematike, ak bolo v tomto parlamente jednoznačne matematicky určené, že väčšina má väčšinu a má 7 a doteraz bolo, že má menšinu a má šesť, tak prečo to ohýbate? Ani jednu zmenu, ktorú sme chceli po vás, ste proste neurobili. Toto je celá podstata, všetko ostatné sú reči.
Ďakujem. Predpokladám, že pán poslanec Viskupič ukončil svoje vystúpenie.
Poprosím pani poslankyňu Cigánikovú Janku.
Ďakujem pani poslankyni Cigánikovej.
Poprosím, pán poslanec Grendel Gábor.
Poprosím vás o odobratie slova pánovi poslancovi Grendelovi.
Pani poslankyňa Remišová Veronika.
Reakcia poslankyne Remišovej: Gábor, chceš dokončiť?
Pán poslanec Lipšic predniesol návrh, o ktorom nám bolo sväto-svete na minulej schôdzi sľúbené, že mu bude uspokojivo vyhovené, že nájdeme nejaké riešenie. Špeciálne to sľuboval pán predseda Danko, ktorý otvoril predchádzajúcu schôdzu s tým, že chce prinášať do Národnej rady novú kultúru, nového ducha a slušnosť. Len prednedávnom som si prečítala veľmi pekný rozhovor, kde hovoril, že mojou veľkou ambíciou v Národnej rade je vniesť kultúru, dôstojnosť, správanie...
... kde sa ctí opozícia, iný názor správania a kde sa nerobia teatrálne gestá. A pán predseda nás tu karhá, ako malé deti, prerušuje nás, vypínajú sa nám mikrofóny.
Vypínajú sa nám mikrofóny, ale to, ako ste naložili nás s týmto návrhom, o ktorom ste sľúbili, že bude uspokojivo vyriešený, tak to ani o novej kultúre nesvedčí, ani o dobrom správaní, ani o nejakom správaní, kde s ctí opozícia a iný názor. Takže začali ste teda veľmi zle. Ďakujem.
Ďakujem. Poprosím, nasleduje pán poslanec Gál Gábor?
A bavili ste sa, pán Lipšic, o tom, že kto je aký odborník. Ale však vy tam máte pána poslanca Vašečku v tom výbore. No áno, on je učiteľ, tak vy ste ho tam zaradili, váš klub tam ho zaradil. Keď mu neveríte, tak to je váš problém. Viete, ale problém je v tom, že vymeňte si ho, však pán Gábor Grendel bude určite vítaný v našom výbore. Viete si ho vymeniť v rámci vášho klubu, ale to by ste sa dostali už do sporu medzi OĽANO a stranou NOVA a vy sa to snažíte potom riešiť cez plénum. To si vyriešte, prepáčte, v rámci vášho poslaneckého klubu, keď si navzájom neveríte.
Ďakujem. Poprosím o reakciu, pán poslanec Lipšic.
Včera pán kolega Bugár v televízii rozprával, že nebudú podporovať zvolávanie mimoriadnych výborov, keď sa kauzy vyšetrujú, ak som to správne pochopil. Aký obrat? Aký obrat? Keď sme zvolávali spolu s vami, kolegovia z MOST-u a možno niektorí aj zo SIET-e mimoriadne výbory ku kauze baru Mariatchi, ku kauze Glance House, ku kauze Chovanec a spol., boli ste ich ochotní podporiť. Teraz už ich nepodporíte, už ste úplne na inej lodi, už ste úplne niekde inde. Už tieto kauzy budete pomáhať zametať pod koberec, obhajovať ich. Naozaj charakter rozhoduje. K tomu vám naozaj blahoželám.
Ďakujem. Máme procedurálny návrh, pán poslanec Vašečka Richard.
V zmysle rokovacieho poriadku Národnej rady túto kompetenciu mám a využil by som ju už pri prejave pána Lipšica, len som vedel, že by ho nikto od pultu nedostal. Ďakujem vám. Poprosím vás, pokračovanie v rozprave. Pán poslanec Igor Matovič, pripraví sa pán poslanec Beblavý Miroslav.
Tak ja som ich ešte išiel presvedčiť o tom, že toto spravíte. Daniel Lipšic, áno, skúsenejší to politik, mi v tej situácii hovorí: "nerobte to, podvedú vás". A ja dnes musím dať za pravdu Danielovi Lipšicovi, áno, nemali ste to robiť, lebo ste nás, pán novozvolený predseda Národnej rady, podviedli. Vy jednoducho začínate podvodom. Doteraz ste iba vytvárali koalíciu s dvomi podvodníkmi, s Bugárom a Prochádzkom, ktorí podviedli svojich voličov. Čiže postavili ste základ svojej koalície na podvode a, bohužiaľ, dnes ste sa pridali ako tretí podvodník k nim, keď v prvom rozhodnutí, pri prvom kroku, kedy ste mali ukázať, že ste autonómny predseda Národnej rady, ste dokázali, že ste len bábkou Bélu Bugára, lebo to, čo vám nepošušká do ucha, nespravíte. A môže sa Gál tam smiať jako opica, jednoducho je to pravda. Čiže...
Pán predseda Národnej rady, počul som, že ste povedali, že toto je svinstvo. Toto nie je svinstvo, toto bola lekcia, (reakcia z pléna) dobre. Tak pán bývalý alebo možno aj teraz je predseda...
Ďakujem, pán poslanec Matovič.
Dovoľte mi jednu technickú poznámku, poprosím, aby sme teda to naše maďarské hlasovacie zariadenie, ktoré uvádza najprv priezvisko a potom meno, aby som sa teda oboznámil naozaj, že kto bol dodávateľ a sľubujem vám, že to urobím.
Poprosím vás, pán poslanec Bugár Béla.
Ďakujem za slovo, pán predseda. No tak hlboko klesnúť, ako Matovič, nedokáže v tomto štáte nikto. Takže prepáčte, (potlesk) na vás reagovať, to je trest. Takže nebudem reagovať na vás.
Doznievanie potlesku.
Ďakujem. Pán poslanec Viskupič Jozef, nech sa páči.
Ďakujem, pán Danko úr, teda keď už to máme takto. Ono sa to dá prečítať aj tak, že môžete povedať aj meno a priezvisko. Doteraz to bola dobrá a zaužívaná prax, ak to neviete, tak najprv to druhé slovo a potom...
Poprosím vás, ja verím, že vadí veľa ľuďom...
Poprosím vás, chcem vám pustiť odznova váš čas (reakcia poslanca Viskupiča: ani mi to nejde) a aby ste reagovali naozaj v duchu reakcie, ak sa dá...
Poprosím ešte raz o spustenie času a aby ste naozaj reagovali tak, ako máte, v duchu rokovacieho poriadku. Nech sa páči, ak sa môžete, a je technicky možné mu pustiť ešte raz, pánovi poslancovi čas? Je to možné, alebo musí sa prihlásiť ešte raz pán poslanec?
Ďakujem. Pán poslanec Lipšic Daniel.
Poprosím vás, Eduard Heger, faktická poznámka.
Ďakujem. Poprosím, pán poslanec Ondrej Dostál.
Ďakujem pekne, pán predseda. No ja myslím, že si pán Matovič ani veľmi nezaslúži, aby človek naňho reagoval, ale faktom je, dúfal som, že aspoň prvá pracovná schôdza prebehne aspoň trošku dôstojným spôsobom. Uvedomujem si, že neustále rokujeme o zaradení do výborov, čiže úplne jednoduchú a primárnu vec, ktorú robí parlament na začiatok a predsa len teda k tým 10 %, ktoré sa dotýkali programu, ktorý prerokúvame, čo odznelo vo vystúpení pána Matoviča a trošičku možno aj pre pozorovateľov tejto schôdze.
Náš klub má 49 členov. Štandardný postup v parlamente je taký, že buď predsedovia strán alebo potenciálni predsedovia klubov si sadnú a podľa pomerov, ktorá strana koľko dostala hlasov, dostanú počet miest, kde môžu umiestniť svojich poslancov. V našom klube to znamená, že sme museli predstúpiť pred našich poslancov a museli sme povedať: "do výboru pre financie môžu ísť štyria, do výboru pre, branno-bezpečnostného môžu ísť traja, do školského výboru pre vzdelávanie a vedu môžu ísť štyria" a podobne. A musíme sa s tým nejakým spôsobom vyrovnať a logicky tá štruktúra záujmov potrieb a vzdelania našich poslancov ani zďaleka nezodpovedá tej štruktúre výborov, ktoré tu fungujú.
Preto sa musíme nejakým spôsobom dohodnúť, strany si určia priority a podobne a proste vo vnútri strany a jednoducho potom veci idú na ďalšie rokovania a dohodovanie a následne na schválenie do parlamentu. Na základe čoho má byť nejaká, neviem aká exkluzivita pre nezaradených poslancov? Čo je to za nezmysel? A nikdy sa to tu nedialo v tomto parlamente. Naopak si pamätám úplne bezočivo, pán poslanec Matovič, sa volili poslanci dokonca tak, že aby bola väčšina vo výboroch, tak boli volení poslanci niektorí do dvoch, do troch základných výborov. A ak sme niečo zabezpečili, že naozaj aby bola zachovaná rovnosť hlasu, ktorú garantuje ústava a teda aj hodnota hlasu, tak môže byť do každého výboru zaradený iba jeden poslanec. Bavíme sa o jedných, dvoch poslancoch tu už pomaly dve alebo tri hodiny úplne nezmyselne...
Neviem, koľkokrát sa stalo v minulom volebnom období, že bolo niekomu odobraté slovo počas faktickej poznámky, určite sa stalo, jasné. Bolo by sa treba pozrieť aj na to, v akých prípadoch to bolo, lebo mám za to, že dnes to bolo naozaj neodôvodnené a teda nastavili ste latku a aj osobne budem veľmi pozorne sledovať, ako budete tento princíp principiálne uplatňovať v tomto volebnom období.
Celá táto debata je, samozrejme, tak trochu aj zbytočná, veď každý poslanec môže chodiť na akýkoľvek výbor, má na to právo, takže my aj budeme chodiť. Toto bol skôr taký test, test toho, či duch pána Pašku sa z toho parlamentu po štyroch rokov vytratil alebo sa nevytratil. A je veľmi fajn, že sme si to takto hneď na úvod volebného obdobia vyjasnili. Ja osobne teda až taký prekvapený nie som, lebo veď aj v programovom vyhlásení vlády, ktoré preberieme o malú chvíľočku, sa doslova píše, že táto vláda je vláda kontinuity a pokroku.
Už predtým tu pán Číž povedal na margo pána Lipšica niektoré veci. Kriminalizácie z vašej strany je absolútne nevhodné a vy máte čo najmenej hovoriť o kriminalizácii niekoho iného...
Pán kolega, pán kolega, musíte reagovať na predrečníka.
Hovorím na pána Matoviča.
Pán Lipšic, nekričte! Dá sa to ináč vyriešiť, len vy ste zvyknutý len kričať.
Hovorím na pána Matoviča. Pán Matovič, ja by som na vašom mieste tu sedel a nič nehovoril. Predať firmu bielemu koňovi, zobrať 120 miliónov, nezdaniť. Čo chcete tu ďalej hovoriť, poúčať nás tu? A ešte ďalšie. Kedy ste vy pripustili nezaradených poslancov, aby sa mohli do ktoréhokoľvek výboru zaradiť? Ja osobne nebudem hlasovať za každého poslanca, ktorý vystúpi z klubu, za ktorý kandidoval, resp. za stranu, aby bol zaradený niekde inde.
Ďalej vystúpi pán poslanec Paška.
Ďakujem za slovo, pán predsedajúci. Vážený pán predseda Matovič, spomínam si na rokovanie politického grémia Národnej rady a spomínam si aj na tie závery. A myslím, že sa troška mýlite, pretože v tých záveroch bolo povedané a dohodnuté to, že koalícia je pripravená zmeniť pomery v branno-bezpečnostnom výbore tak, aby zodpovedali pomerom v Národnej rade. To sme urobili.
Ďalší záver bol taký, že pokiaľ by bol záujem presunúť niektorých vašich poslancov do branno-bezpečnostného výboru, konkrétne pán Grendela alebo pána Beblavého do finančného výboru, takže vieme podporiť tieto zámeny v rámci zámen medzi poslancami opozičnými. Pokiaľ viem, tak tieto zámeny nenavrhujete, ale chcete upravovať počty a pomery tak, aby to nezodpovedalo pomerom v Národnej rade. Takže platí, myslím si, tá ponuka, ak chcete pána Grendela posunúť do branno-bezpečnostného výboru, tak je treba sa zamyslieť nad tým, koho si opozícia z tohto výboru na tú výmenu stiahne a podobne by to bolo, predpokladám, aj s pánom poslancom Beblavým.
Pán poslanec Osuský, upozorňujem vás, že v rokovacej sále sa netelefonuje, máte to v rokovacom poriadku.
Ďalej vystúpi pán poslanec Jajrabek.
Ďakujem za slovo, pán predsedajúci. No, dámy a páni, ja si myslím, že obsahovo sme sa z tohto posledného príspevku pána poslanca Matoviča nič nedozvedeli, to musí byť každému jasné, o čom by tu už nebola reč a toto vystúpenie malo len jediný, jeden jediný dôvod, formálne to bola absolútne len a len a len jedna tupá a primitívna provokácia. Dokonca na základe osobnej nenávisti tento pán tu vniesol do tohto parlamentu princípy osobných nenávistí. Toto celé tuná budeme počúvať, samozrejme, ďalšie štyri roky, pokiaľ si niekto z nás neuvedomí aj na strane koalície aj na strane opozície, že takto nie. Jednoducho tento pán chce rozvrátiť parlament a túto nenávisť chce vnášať prostredníctvom médií do celej spoločnosti. Iný záujem nemá.
Ja chápem, že teda neukojená politická nemravnosť z jeho strany, funkcie už boli dávno rozdelené, opäť títo páni, ktorí nám tuná prezentujú čosi, boli politicky neukojení a všetko, všetko robia preto, aby sa mstili, aby sa mstili voličom, často aj svojim, že ich bolo tak málo. No a vysmievať sa z niekoho, že teda má nejaké tuná kiksy verbálne, tak to už je naozaj jedna absolútna úbohosť preto, lebo každý z nás, kto vystúpi v tomto parlamente, nehovorí presne spisovne po slovensky. A takisto aj pán poslanec Matovič, veď jeho by sme mohli opravovať na každej, pri každej vete, hej? Čo to tuná sú za nezmysly?
No a viete, naozaj si dajme pozor na tohto pána, to je chodiaca nenávisť sama o sebe, neukojená nenávisť. Veľký pozor, preto lebo toto tuná budeme počúvať ďalšie štyri roky, pokiaľ sa neohradíme.
Pani poslankyňa Janíková.
Pán podpredseda Glváč.
Ďakujem veľmi pekne. Hoci nie je pre mňa dôležité, či sa najprv číta krstné meno alebo priezvisko, chcem upozorniť pána Matoviča, že nesedí v Slovenskej národnej rade, ale v Národnej rade Slovenskej republiky
S veľkým prekvapením počúvam, ako rokovanie politického grémia interpretujú ľudia, ktorí na ňom nesedeli.
Chcem povedať, že v prvom rade sme sa dohodli, pán Matovič, že budeme hľadať konsenzus a v prvom rade, že domácu úlohu si dáte vy a budete rozmýšľať, ako viete poslancov opozície uspokojiť v rámci opozície. Takisto sme dali my prísľub, že budeme takéto spôsoby hľadať aj my.
Keď si pozrieme prepis vystúpenia z ustanovujúcej schôdze pána Lipšica, je nám jasné, že prvé dve tretiny rozprával o tom, že je problém nepomer, až potom išlo o to, a tam bola tá podstata, aby dostal do branno-bezpečnostného výboru pána Grendela. Preto sme aj my, keďže som sľúbil nejakým spôsobom participovať na týchto zmenách, stiahli nášho poslanca z branno-bezpečnostného výboru, to bol napríklad ten ústupok, o ktorom hovoríme. Chcem vám povedať, že po audite, zaradení našich poslancov, máme 17 poslancov, ktorí profesne nie sú vo výboroch v takých, ktorými sa, alebo tematikou ktorými sa zaoberali v minulosti, čo vyštudovali, alebo aké bolo ich profesionálne zameranie. Preto budem podporovať takisto všetkých poslancov z opozície, ale v prvom rade zaradených a nie nezaradených.
Pani poslankyňa Vaľová sa hlásila do faktickej, zatlačila zle, lebo raz vypadla, takže s vaším dovolením teraz má slovo pani poslankyňa Vaľová a potom bude reagovať na faktické pán poslanec Matovič.
Na faktické poznámky bude reagovať pán poslanec Matovič.
A pani poslankyňa Vaľová, keď hovoríte, že som niečo povedal, tak najprv si naozaj aspoň prečítajte, čo som povedal, dobre? Čiže keď si to prečítate...
S procedurálnym návrhom pán poslanec Vašečka. Nech sa páči.
Podľa rokovacieho poriadku dobre viete, že ja poslanecké grémium zvolávať nemôžem, ale poprosím, samozrejme, pána predsedu, ktorý má nejaké povinnosti, a okamžite, keď sa rozhodne, zvoláme, teda zvolá on poslanecké grémium.
Do tej doby o slovo sa hlási pani podpredsedníčka Nicholsonová, podľa rokovacieho poriadku má prednosť, takže nech sa páči.
Na vystúpenie pani podpredsedníčky Nicholsonovej s faktickými traja poslanci. Končím možnosť sa prihlásiť do faktických poznámok.
Pán poslanec Osuský, nech sa páči.
Ďakujem. Pani podpredsedníčka nechce reagovať na faktické. Po dohode s pánom navrhovateľom Vašečkom pán predseda Národnej rady zvoláva poslanecké grémium po vystúpení pána poslanca Beblavého a samozrejme aj po tých faktických poznámkach.
Takže, pán poslanec Beblavý, máte slovo.
Na vystúpenie pána poslanca s faktickými poznámkami traja. Končím možnosť sa prihlásiť do faktických.
Pán predseda Národnej rady, nech sa páči, máte slovo.
Na faktické poznámky bude reagovať pán poslanec Beblavý.
Tak ako som oznámil, vyhlasujem teraz prestávku, bude sa konať poslanecké grémium ihneď.
Prerušenie rokovania. Zasadnutie poslaneckého grémia.
Pokračovanie rokovania po zasadnutí poslaneckého grémia.
Vážené poslankyne, vážení poslanci, dovoľte mi, aby som vás informoval o výsledku poslaneckého grémia, ktoré bolo zvolané na základe iniciatívy troch poslaneckých klubov. V prvej časti poslaneckého klubu zaznela výhrada, poslaneckého grémia, zaznela výhrada k ukončeniu počas faktickej poznámky k vystúpeniu pána poslanca Grendela. Vzájomnou komunikáciou sme, myslím si, že dospeli k tomu, že je to kompetencia a zodpovednosť predsedajúceho a predsedu Národnej rady Slovenskej republiky, ja sa k nej plne hlásim, veľmi nerád by som ju používal, ale vzhľadom na priebeh si za tým svojím rozhodnutím stojím.
A samozrejme by som vás rád informoval o druhej časti rokovania. Musím povedať, že sme konečne dospeli k jasnej a definitívnej požiadavke zástupcov opozície, napriek tomu, že došlo k úprave pomerov v jednotlivých výboroch, nie je možné vždy vyhovieť absolútne. Bola predostrená požiadavka presunu poslanca Beblavého a pána poslanca Grendela do výborov nimi želaných, myslím, že sa jednalo o finančný výbor a o branno-bezpečnostný výbor. Vzhľadom na to, že sme nedospeli k žiadnej dohode, som povinný vás informovať teda a pokračujeme v schôdzi Národnej rady Slovenskej republiky bez dohody poslaneckého grémia tak, ako bol stanovený program a pred ústnou rozpravou, pred prihlásením do ústnej rozpravy.
Ja odovzdávam slovo, aj predsedovanie schôdze Národnej rady podpredsedovi Národnej rady pánovi poslancovi Bugárovi.
Vážené dámy, vážení páni, otváram možnosť sa prihlásiť ústne do rozpravy k tomuto bodu programu. Pýtam sa, kto sa hlási ústne? Končím možnosť sa prihlásiť ústne do rozpravy.
Pán poslanec Viskupič, nech sa páči, máte slovo.
Ďakujem, pán predsedajúci. Úvodom môjho vystúpenia chcem povedať, že ma mrzí, že neprišlo v takto triviálnej veci z pohľadu možnej dohody k tej dohode na poslaneckom grémiu, a preto mi dovoľte, aby sme túto nešťastnú tému, ktorá sa otvorila pri ustanovujúcej schôdzi a tak isto otvorila aj túto schôdzu, aby som urobil aj procesu, aj tomu, čo sme deklarovali, zadosť a dovoľte mi, aby som predniesol doplňujúci návrh k uzneseniu a k tomu, čo sme tu vystupovali viacerí.
Dúfam, že atmosféra toho, čo sme tu boli svedkom, že to nebude pokračovať, že nebudeme pokračovať v žabomyších vojnách a v tom, že parlament by mal riešiť zásadné problémy a že budeme sa vedieť dohodnúť a bude dohoda na veciach, ktoré sú slušné a kultúrne. Preto mi dovoľte predniesť, že podľa § čl. 7 ods. 1 písm. a) a e) volebného poriadku o podrobnostiach o hlasovaní a o voľbách na ustanovujúcej schôdzi Národnej rady Slovenskej republiky VII. volebného obdobia k uzneseniu Národnej rady Slovenskej republiky č. 1 z 23. marca 2016 v spojení s § 2 ods. 3 písm. b) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhujem:
1. odvolať poslanca Národnej rady Slovenskej republiky Gábora Grendela za hnutie OĽANO - NOVA z Výboru Národnej rady Slovenskej republiky pre verejnú správu a regionálny rozvoj, za člena ktorého bol zvolený na schôdzi Národnej rady Slovenskej republiky dňa 23. marca 2016;
2. vymenovať poslanca Národnej rady Slovenskej republiky Gábora Grendela z hnutia OĽANO - NOVA za člena Výboru Národnej rady Slovenskej republiky pre obranu a bezpečnosť.
Toto je môj pozmeňujúci návrh k predmetnému uzneseniu a dúfam, že napriek tomu, že sme dostali oznam od predsedu Národnej rady, že k dohode neprišlo, tak či situácia pána poslanca Beblavého alebo situácia pána poslanca Gábora Grendela bude vyriešená tak, že ukážeme verejnosti, ukážeme národu, že sa dohodnúť vieme, že sme naozaj slušní a pomery vo výboroch, ktoré doteraz boli 7:6, v podstatných výboroch alebo dôležitých výboroch a myslím si, že tu bolo a zaznelo o tomto už dosť veľa, vykreujeme takým spôsobom, aby boli funkčné, pretože ak to zhrnieme a na to sa pozrieme troška z objektívnych dôvodov, 7:6 je preukazné. Myslím si, že nič veľmi sa nestane poslancom vládnej koalície, ak opozícia bude mať v týchto výboroch zastúpených 6 poslancov. To, že to bude rešpektovať aj ich odbornosť, je to, čo by sme asi do verejnosti chceli odkázať. Ďakujem.
Ďakujem. Na vystúpenie pána poslanca s faktickými poznámkami dvaja. Končím možnosť sa prihlásiť do faktických poznámok.
Pán poslanec Viskupič, pretože je dôležité si ujasniť fakty, tak tie fakty sú nasledovné, lebo si myslím, že sú veľmi dôležité, je dôležité ich povedať. Opozícia navštívila ešte pred ustanovujúcou schôdzou bývalého predsedu parlamentu so žiadosťou, aby sa napravili pomery navrhované vo výboroch. Bývalý predseda parlamentu odmietol tento návrh, tak sme ho otvorili na ustanovujúcej schôdzi. Súčasný predseda parlamentu na ustanovujúcej schôdzi povedal, že je tu vôľa to riešiť, ak zoberieme návrhy späť. Zobrali sme ich späť. Ak má niekto pocit, že zo strany opozície bola malá ústretovosť, tak tieto fakty ho usvedčujú z úplného opaku. Pri finančnom výbore zostáva zachovaný pomer 7:5, ktorý nezodpovedá pomerom na pléne. Pri branno-bezpečnostnom výbore sa pomer členov, počet členov znižuje na jedenásť členov, čo nebolo nikdy v novodobej histórii Národnej rady. Nie je to zdôvodnené ničím, ničím, žiadnym argumentom, absolútne žiadnym argumentom, len silou, len väčšinou, len zlomyseľnosťou.
Áno, zatiaľ máte v tomto parlamente väčšinu a robíte si, čo chcete. Ale chcem vám povedať pri tomto vašom hlasovaní, že je to hanbou vašou, ako takýmto zlomyseľným spôsobom budete rozhodovať, lebo ešte raz, to nerobili ani vlády predchádzajúce Roberta Fica a som veľmi prekvapený, že tí, ktorí vyčítali štýl riadenia Národnej rady Pavlom Paškom, sa dnes pridávajú k ešte horšiemu štýlu, ktorý chcete predviesť dneska.
Pán poslanec Viskupič, nech sa páči, môžte reagovať na faktické poznámky.
Ďakujem, pán predsedajúci. Tá chronológia je veľmi dôležitá, pán kolega Lipšic, a myslím si, že už sme dostatočne osvetlili, že mali sme absolútny záujem na tom, aby ak nastala chyba, a v tom duchu sme rokovali pri ustanovujúcej schôdzi zhruba pred mesiacom, aby sa táto chyba mohla odstrániť. Tým, že boli stiahnuté vtedy pozmeňujúce návrhy, ktoré som ja teraz predkladal, tak sme ukázali dostatočne dobrú vôľu.
A pánovi poslancovi Budajovi chcem povedať, že áno, pán predseda parlamentu urobil chybu, lebo ak teda o demokracii budeme hovoriť, tak hovorme o vôli väčšiny, ktorá sa o chvíľku prejaví pri rešpektovaní práv menšín a menšina v tomto pléne je menšinou parlamentnou a volá sa opozícia. Čiže áno, budeme sa musieť podriadiť vôli väčšiny a dúfam, že tá vôľa väčšiny bude taká, aby sme mohli o nej hovoriť, že je kultúrna a slušná. Ak je kultúrna a slušná, tak nechá pomery vo výboroch sedem na šesť a či pozmeňujúci návrh pána poslanca Beblavého alebo môj k tomuto otvára cestu. Ak chcete, aby ste boli slušnou väčšinou, ktorej vôľu musíme rešpektovať, tak podporte, prosím vás, môj návrh.
Vážené dámy, vážení páni, chcem vás upozorniť, že vzhľadom k tomu, že nastúpili náhradníci, tak je potrebné, aby ste si vytiahli pred hlasovaním hlasovacie karty, lebo systém bol naštartovaný znovu a niektorí by mohli mať s tým problém a teraz pristúpime k hlasovaniu. Boli podané dva pozmeňujúce návrhy. Jeden návrh bol pána poslanca Beblavého a druhý, samozrejme, pána poslanca Viskupiča. Takže mám prečítať návrh pána poslanca Beblavého, alebo máte to? Máte to, výborne.
Takže nech sa páči, prezentujme sa a hlasujme o návrhu pána poslanca Beblavého.
Prítomných 135 poslancov, za 62, proti 52, zdržalo sa 20 poslancov, 1 nehlasoval.
Konštatujem, že tento návrh schválený nebol.
Teraz budeme hlasovať o návrhu pána poslanca Viskupiča, nech sa páči, prezentujme sa a hlasujme o tomto podanom návrhu.
Prítomných 143 poslancov, za 64, proti 49, zdržalo sa 30 poslancov.
Konštatujem, že ani tento návrh nebol schválený.
Hlasovanie o návrhu uznesenia k návrhu na zmeny v zložení výborov Národnej rady Slovenskej republiky, tlač 43.
A teraz to posledné hlasovanie, budeme hlasovať o tlači 43 o návrhu uznesenia Národnej rady. Nech sa páči, prezentujme sa a hlasujme.
Prítomných 143 poslancov, za návrh 83, proti 54, zdržalo sa 6 poslancov.
Konštatujem, že tento návrh uznesenia Národnej rady bol schválený.
Týmto prerušujem rokovanie na dve minúty a budeme pokračovať, samozrejme, programovým vyhlásením vlády a prosím teraz členov vlády, aby prišli do rokovacej sály.
Predseda vlády pán Robert Fico sa zo zdravotných dôvodov ospravedlnil z dnešného rokovania Národnej rady o tomto významnom akte. Želáme mu skoré uzdravenie. Prednesením programového vyhlásenia poveril podpredsedu vlády pána Petra Pellegriniho. Na rokovaní Národnej rady vítam súčasne členov vlády Slovenskej republiky, ako i ďalších hostí.
Písomné znenie programového vyhlásenia má parlamentnú tlač 45. Do Národnej rady bolo doručené 14. apríla 2016. Ihneď bolo zverejnené na webovom sídle Národnej rady a taktiež bolo doručené všetkým výborom.
Dávam slovo podpredsedovi vlády Slovenskej republiky pre investície Petrovi Pellegrenimu, aby predniesol programové vyhlásenie vlády a požiadal Národnú radu o vyslovenie dôvery vláde.
Ďakujem pánovi podpredsedovi vlády. Prerušujem rokovanie o tomto bode programu.
Pani poslankyne, páni poslanci, dovoľte mi informovať vás o ďalšom postupe rokovania o programovom vyhlásení vlády, čo je uvedené aj v pozvánke. Podľa § 107 ods. 2 zákona o rokovacom poriadku som programové vyhlásenie vlády a jej žiadosť o vyslovenie dôvery pridelil na prerokovanie všetkým výborom Národnej rady okrem mandátového a imunitného výboru, výboru pre nezlučiteľnosť funkcií, osobitných kontrolných výborov a výboru na preskúmavanie rozhodnutí Národného bezpečnostného úradu. Za gestorský výbor som určil výbor pre financie a rozpočet. Uvedený výbor pripraví podklady pre prijatie uznesenia Národnej rady, ktoré budú vychádzať z uznesení výborov a návrhov z rozpravy. Výbory, ktorým bolo programové vyhlásenie pridelené, ho prerokujú za účasti príslušných členov vlády počas prerušenia 2. schôdze. Prehľad schôdzí výborov a miestností ich konania máte rozdaný. Preto nebude potrebné, aby predsedovia výborov teraz osobitne oznamovali zasadnutia výborov.
Vážená Národná rada, prerušujem rokovanie 2. schôdze Národnej rady. Pokračovať budeme zajtra, teda 19. apríla 2016 o 10.00 hodine.
Poprosím vás o oznámenie, pán poslanec Šebej, Poliačik a Jarjabek, ak je zmena, Petrák, Zelník, ak je zmena rokovania výborov. Nech sa páči.
Ďakujem, pán predseda. Oznamujem členom zahraničného výboru, že my sa zídeme nie pol hodinu po prerušení schôdze, ale hneď v miestnosti č. 183. Poprosím, aby ste prišli. Ďakujem pekne.
Poprosím, pán poslanec Poliačik.
Pán poslanec Jarjabek Dušan.
Ďakujem za slovo. Prosím kolegov z výboru pre kultúru a médiá, je to rokovacia miestnosť č. 32. Budeme mať dva výbory, teda dve schôdze. Prvá schôdza bude ustanovujúca a zhruba po 30 minútach budeme prerokovávať programové vyhlásenie vlády. Ďakujem pekne za pozornosť.
Ďakujem pekne. Rada by som oznámila členom ľudsko-právneho výboru, že zasadať budeme o 18.00 hodine v miestnosti č. 149, o 18.00 hodine. Ďakujem pekne.
Pani poslankyňa Alena Bašistová.
Alena Bašistová, poslankyňa NR SR
Pán poslanec Ladislav Kamenický.
Ladislav Kamenický, poslanec NR SR
Pán poslanec Anton Hrnko.
Ďakujem za slovo. Vážení členovia výboru pre obranu a bezpečnosť, vzhľadom na to, že sme si už ustanovujúcu schôdzu odbavili cez obed, prosil by som vás, aby ste hneď po skončení schôdze...
Poprosím vás o kľud ešte v sále, ešte traja páni predsedovia výborov. Pán Ľubomír Galko.
Pani poslankyňa Alena Bašistová. Pani poslankyňa už informovala, asi opätovne. Pani poslankyňa Janka Kiššová ako posledná.
Ďakujem. Páni poslanci, poslankyne, prajem pekný večer. Ďakujem.
Prerušenie rokovania o 17.33 hodine.
« 1. deň rokovania, 23. 3. 2016 2. deň rokovania, 19. 4. 2016 »